# Uber

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

| Uber |
| --- |
|  |
|  |
| Funda | maart 2009 |
| Fundado  | Garrett Camp, Travis Kalanick |
| Propietario  | Morgan Stanley |
| Director Ehecutivo  | Dara Khosrowshahi |
| Pais |  Merka |
| Sede | San Francisco |
| Zona di  operacion | 70 pais y 10,500 ciudad |
| Empleado  | 30,400  (2023) |
| Producto  | Servicio di transporte di pasahero, alimento y cargo |
| Industria  | Tecnologia di informacion |
|  |
| Benta  | US$ 37.3 biyon (2023) |
| Ganashi  | US$ 1.9 biyon (2023) |
| Capital di mercado | US$ 162 biyon (2024) |
|  |
| Website oficial |
| Imagennan riba  Wikimedia Commons |
| [Edita Wikidata] · [Manual] |

**Uber**, oficialmente **Uber Technologies, Inc.**, ta un proveedor di servicionan di transporte Mericano cu operacionnan den mas di 70 pais y 10.500 ciudad rond mundo. Su sede principal ta na San Francisco, California. E ta ofrece entre otro ​​servicio di transporte comparti di pasahero (*ridesharing*, tipo taxi), servicio di mensahero, entrega di cuminda (Uber Eats y Postmates), entrega di pakete, transporte di karga, huurmento di bicicleta electrico y scooter motorisa (a traves di un asociacion cu Lime).

E ta e compania di ridesharing mas grandi rond mundo cu mas ku 150 miyon usuario activo mensualmente y 6 miyon chauffeur y mensahero activo. E ta facilita un promedio di 28 miyon biahe pa dia y for di su inicio na 2010 a facilita 47 biyon biahe. Uber no ta doño di ningun vehiculo, en cambio, e ta djis cobra un comision pa cada reservacion cu sali for di su plataforma. Na 2023 e tarifa di comision tabata 28.7% pa servicio di mobilidad y 18.3% pa ​​entrega di cuminda. Ta cobra clientenan adelanta, utilisando un modelo di prijs dinamico basa riba oferta y demanda local na momento di e reservacion.

## Historia

Garrett Camp y Travis Kalanick a funda Uber na luna di maart 2009 na San Francisco. Na juni 2010, habitantenan di e ciudad aki por a uza e servicionan ofreci pa prome biaha, e tempo ey tabata solamente un servicio di limousine yama UberBlack. Despues, a introduci servicionan manera UberX (autonan no-luhoso), UberTaxi (taxi cu permiso), UberSUV (autonan grandi), UberLux (autonan luhoso) y UberPop (chauffeurnan sin permiso), tur siguiendo e mesun principio: clientenan por haya y reserva un auto via e app, despues di cua e biahe ta wordo paga via tarheta di credito y clientenan por duna nan chauffeur un evaluacion.

Fundadonan di UberTravis Kalanick (2013)Garrett Camp (2009)
Na juli 2012, e servicio a bira disponibel na London. Na december di e mesun aña, Uber a cuminsa na Amsterdam, despues Rotterdam y Den Haag a sigui. Na 2013 el a cuminsa na Colombia como e dos pais den Latino America y na november 2015 na Santo Domingo. Na februari 2018, Uber y e compania ruso Yandex a cuminsa nan servicio conhunto na Rusia y algun pais rond di dje. Dia 10 di mei 2019, e accionnan di Uber a haya anotacion riba *New York Stock Exchange*, e bolsa di New York. E mercado a balora e compania na alrededor di US$80 biyon. E prijs di lansamento tabata US$45 pa accion.

Uber actualmente tin competencia den practicamente tur pais caminda e ta opera. InDriver ta activo na Latino America, Africa, India y den surwest di Asia. Cabify na Spaña y Latino America, Beat and Easy Taxi na Latino America, Lyft na Merca y Didi Chuxing na China y algun luga na Latino America manera Chile. Didi Chuxing tabata un competencia asina fuerte na China cu Uber a dicidi di uni Uber China cu Didi Chuxing na augustus 2016 a cambio di 20% di Didi Chuxing, cabando cu competencia na China. Dara Khosrowshahi, unu di e gerentean prominente i conoci den e mundu di tecnologia i negocio, ta conoci awe como CEO di Uber, e kompania di servicio di transporte online mas grandi di mundo.

|  |
| --- |
| Fuente, nota i/òf referensia |